Festival de la Cançó d'Eurovisió 2012
El LVII Festival de la Cançó d'Eurovisió es va celebrar els dies 22, 24 i 26 de maig a Bakú (Azerbaidjan), després que el duet format per Eldar Gasimov i Nigar Jamal aconseguís la victòria amb la cançó "Running scared" a l'edició de 2011 amb un total de 221 punts, essent la primera vegada que aquest estat aconsegueix guanyar aquest festival des del seu debut a l'edició de 2008. En concret, el festival es va fer al Baku Crystal Hall, un nou complex construït expressament en vuit mesos, amb un aforament de 16.000 espectadors.